**ΝΟΜΟΣ ΠΟΥ ΠΡΟΒΛΕΠΕΙ ΠΡΟΣΩΡΙΝΕΣ ΔΙΑΤΑΞΕΙΣ ΓΙΑ ΤΟΝ ΔΙΟΡΙΣΜΟ ΤΟΥ ΥΦΥΠΟΥΡΓΟΥ ΠΑΡΑ ΤΩ ΠΡΟΕΔΡΩ ΓΙΑ ΕΥΡΩΠΑΪΚΑ ΘΕΜΑΤΑ, ΤΙΣ ΑΡΜΟΔΙΟΤΗΤΕΣ ΤΟΥ ΚΑΙ ΣΥΝΑΦΗ ΘΕΜΑΤΑ**

|  |  |  |  |  |
| --- | --- | --- | --- | --- |
| Προοίμιο. | ΕΠΕΙΔΗ, η Κυπριακή Δημοκρατία, ως κράτος μέλος της Ευρωπαϊκής Ένωσης, αναλαμβάνει, κατά το πρώτο εξάμηνο του έτους 2026, την Προεδρία του Συμβουλίου της Ευρωπαϊκής Ένωσης, | | | |
|  |  | | | |
|  | ΚΑΙ ΕΠΕΙΔΗ, η ανάληψη της προαναφερθείσας Προεδρίας δημιουργεί, μεταξύ άλλων, πρόσθετες ειδικές υποχρεώσεις σε ό,τι αφορά την εκπροσώπηση της Δημοκρατίας σε πολιτικό επίπεδο στο Συμβούλιο Γενικών Υποθέσεων της Ευρωπαϊκής Ένωσης, καθώς και ενώπιον του Ευρωπαϊκού Κοινοβουλίου, | | | |
|  |  | | | |
|  | ΚΑΙ ΕΠΕΙΔΗ, κατά το στάδιο της προετοιμασίας για την ανάληψη της υπό αναφορά προεδρίας, είναι αναγκαία η κατάλληλη προεργασία για την επαρκή ενημέρωση και το συντονισμό των διαφόρων Υπηρεσιών της Δημοκρατίας, καθώς και η παράλληλη πραγματοποίηση σειράς επαφών σε πολιτικό επίπεδο με εκπροσώπους του Ευρωπαϊκού Κοινοβουλίου και άλλων θεσμικών οργάνων της Ευρωπαϊκής Ένωσης, | | | |
|  |  | | | |
|  | ΚΑΙ ΕΠΕΙΔΗ, για την επιτυχή έκβαση του όλου έργου επιβάλλεται συνολική πολιτική εποπτεία από αξιωματούχο, ο οποίος να ασχολείται αποκλειστικά τόσο με την προετοιμασία όσο και με τη διεκπεραίωση του εν λόγω έργου, | | | |
|  |  | | | |
|  | Για όλους τους πιο πάνω λόγους, η Βουλή των Αντιπροσώπων ψηφίζει ως ακολούθως: | | | |
|  |  | | | |
| Συνοπτικός τίτλος. | 1. Ο παρών Νόμος θα αναφέρεται ως ο περί Υφυπουργού παρά τω Προέδρω για Ευρωπαϊκά Θέματα (Προσωρινές Διατάξεις) Νόμος του 2023. | | | |
|  |  | | | |
| Ερμηνεία. | 2. Στον παρόντα Νόμο, εκτός εάν από το κείμενο προκύπτει διαφορετική έννοια- | | | |
|  |  | | | |
|  | «Δημοκρατία» σημαίνει την Κυπριακή Δημοκρατία· | | | |
|  |  | | | |
|  | «Κυπριακή Προεδρία» σημαίνει την Προεδρία του Συμβουλίου της Ευρωπαϊκής Ένωσης από την Κυπριακή Δημοκρατία κατά το πρώτο εξάμηνο του έτους 2026· | | | |
|  |  | | | |
|  | «Πρόεδρος» σημαίνει τον Πρόεδρο της Δημοκρατίας· και | | | |
|  |  | | | |
|  | «Υφυπουργός» σημαίνει τον Υφυπουργό παρά τω Προέδρω για Ευρωπαϊκά Θέματα, ο οποίος διορίζεται δυνάμει του άρθρου 3. | | | |
|  |  | | | |
| Διορισμός Υφυπουργού. | 3. Ο Υφυπουργός παρά τω Προέδρω για Ευρωπαϊκά Θέματα διορίζεται με πράξη του Προέδρου και με όρους εντολής τη διεκπεραίωση του έργου που του ανατίθεται δυνάμει των διατάξεων του άρθρου 4. | | | |
|  |  | | | |
| Αρμοδιότητες Υφυπουργού. | 4.-(1) Χωρίς επηρεασμό των εξουσιών του Υπουργικού Συμβουλίου και των υπουργών της Δημοκρατίας, οι αρμοδιότητες του Υφυπουργού καθορίζονται και περιορίζονται από τη φύση της Κυπριακής Προεδρίας και των υποχρεώσεων τις οποίες αυτή συνεπάγεται και περιλαμβάνουν οποιεσδήποτε άλλες συναφείς αρμοδιότητες του ανατεθούν από τον Πρόεδρο. | | | |
|  |  | | | |
|  | (2) Ειδικότερα και χωρίς επηρεασμό της γενικότητας του εδαφίου (1), οι αρμοδιότητες του Υφυπουργού περιλαμβάνουν τα ακόλουθα: | | | |
|  |  | | | |
|  | (α) | | Την πολιτική εποπτεία της Γραμματείας της Κυπριακής Προεδρίας της Ευρωπαϊκής Ένωσης κατά το πρώτο εξάμηνο του έτους 2026· | | |
|  |  | |  | | |
|  | (β) | | την πολιτική εκπροσώπηση σε όργανα και θεσμούς της Ευρωπαϊκής Ένωσης και τη διενέργεια επαφών με τους θεσμούς και τα όργανα αυτά· | | |
|  |  | |  | | |
|  | (γ) | | τη συνολική πολιτική εποπτεία, σε συνεργασία και με τους καθ’ ύλην αρμόδιους υπουργούς, της προετοιμασίας και διεκπεραίωσης της Κυπριακής Προεδρίας και στο πλαίσιο αυτό έχει την ευθύνη για το συντονισμό- | | |
|  |  | |  | | |
|  |  | | (i) | του προγράμματος και των προτεραιοτήτων της Κυπριακής Προεδρίας· | |
|  |  | |  |  | |
|  |  | | (ii) | της οργάνωσης των συναντήσεων που θα πραγματοποιηθούν στη Δημοκρατία, καθώς και άλλων οργανωτικών θεμάτων· και | |
|  |  | |  |  | |
|  |  | | (iii) | της επικοινωνιακής στρατηγικής, σε στενή συνεργασία με τον Κυβερνητικό Εκπρόσωπο και το Γραφείο Τύπου και Πληροφοριών· και | |
|  |  | |  |  | |
|  | (δ) | | την παρουσία του κατά τις συζητήσεις ενώπιον του Υπουργικού Συμβουλίου για τα θέματα της αρμοδιότητάς του δυνάμει των διατάξεων του παρόντος Νόμου και την υποβολή σχετικών ενημερωτικών σημειωμάτων, χωρίς όμως να συμμετέχει στη διαδικασία λήψης αποφάσεων. | | |
|  |  | |  | | |
| Θητεία Υφυπουργού. | 5. Η θητεία του Υφυπουργού αρχίζει σε ημερομηνία που καθορίζει ο Πρόεδρος με την προβλεπόμενη στο άρθρο 3 πράξη διορισμού του και λήγει την 31η Ιουλίου 2026. | | | | |
|  |  | | | | |
| Ασυμβίβαστο. | 6. Η ιδιότητα του Υφυπουργού είναι ασυμβίβαστη με το αξίωμα του βουλευτή, του δημάρχου, του δημοτικού συμβούλου, την ιδιότητα του ανήκοντος στις Ένοπλες Δυνάμεις ή στις Δυνάμεις Ασφαλείας της Δημοκρατίας, του δημοσίου υπαλλήλου ή του κατέχοντος θέση στην Εκπαιδευτική Υπηρεσία ή σε νομικό πρόσωπο δημόσιου δικαίου. | | | | |
|  |  | | | | |
| Ευθύνη Υφυπουργού. | 7. Κατά τη διάρκεια του διορισμού του, ο Υφυπουργός- | | | | |
|  |  | | | | |
|  | (α) | υπόκειται και είναι υπόλογος στον Πρόεδρο· | | | |
|  |  |  | | | |
|  | (β) | έχει την ευθύνη για τη συνεχή πληροφόρηση του Προέδρου επί όλων των θεμάτων τα οποία εμπίπτουν εντός των αρμοδιοτήτων του, δυνάμει των διατάξεων του παρόντος Νόμου· | | | |
|  |  |  | | | |
|  | (γ) | ενημερώνει, οποτεδήποτε του ζητηθεί, τη Βουλή των Αντιπροσώπων για την πορεία των θεμάτων που χειρίζεται δυνάμει των διατάξεων του παρόντος Νόμου· και | | | |
|  |  |  | | | |
|  | (δ) | πριν από τη λήξη του διορισμού του, υποβάλλει Έκθεση Πεπραγμένων στον Πρόεδρο και αντίγραφό της στη Βουλή των Αντιπροσώπων. | | | |
|  |  | | | | |
| Αποζημίωση και συνταξιοδοτικά ωφελήματα Υφυπουργού.  22 του 1960  1 του 1969  57 του 1970  64 του 1973  36 του 1976  74 του 1978  49 του 1980  47 του 1983  229 του 1990  79(I) του 1995  127(I) του 2002  111(I) του 2005  74(I) του 2010  128(I) του 2012. | 8.-(1) Ο Υφυπουργός δικαιούται αποζημίωση η οποία καθορίζεται στο ύψος της προβλεπόμενης για τον υπουργό αποζημίωσης, σύμφωνα με τις διατάξεις του περί Υπουργών και του Προέδρου, του Αντιπροέδρου και των Μελών της Βουλής των Αντιπροσώπων (Αποζημίωση) Νόμου. | | | | |
|  |  | | | | |
| 49 του 1980  46 του 1983  170 του 1986  130 του 1988  13 του 1989  136 του 1990  37 του 1991  63(I) του 1993  39(I) του 1996  47(I) του 1996  111(I) του 2002  112(I) του 2005. | (2) Ο Υφυπουργός απολαύει των ίδιων συνταξιοδοτικών ωφελημάτων, τα οποία προβλέπονται για τους υπουργούς, σύμφωνα με τις διατάξεις του περί Συντάξεων (Ορισμένοι Αξιωματούχοι της Δημοκρατίας) Νόμου: | | | | |
|  |  | | | | |
|  | Νοείται ότι, ο Υφυπουργός λαμβάνει, κατ’ αναλογίαν των ισχυόντων για τους υπουργούς, οποιαδήποτε άλλα καταβλητέα ωφελήματα και υπόκειται στους ίδιους όρους με αυτούς. | | | | |
|  |  | | | | |
| Έναρξη και λήξη της ισχύος του παρόντος  Νόμου. | 9. Ο παρών Νόμος τίθεται σε ισχύ σε ημερομηνία που καθορίζεται με Απόφαση του Υπουργικού Συμβουλίου η οποία δημοσιεύεται στην Επίσημη Εφημερίδα της Δημοκρατίας και λήγει την 31η Ιουλίου 2026. | | | | |

Αρ. Φακ.: 23.01.064.151-2023

ΠΚ/ΧΧ